સૌરાષ્ટ્રમાં એક સાથે ૧૨ દિવ્ય જીવાત્માઓએ લીધેલી જીવતા સમાધી સ્થળ. વિક્રમ સંવત ૧૬૩૪ થી મહાસિધ્ધ મહાત્માએ સૌરાષ્ટ્રને બેસણુ બનાવી ધર્મની ધજા ફરકાવી છે. કુદરતી સૌંદર્યથી ભરપૂર એવી શ્રી નાથજીદાદાની પાવનકારી તેમજ શ્રી ઉપવાસીબાપુની તપોભુમિ તરીકે વિખ્યાત જગ્યા દાણીધારમાં વિક્રમ સંવત ૨૦૭૦ નાં ચૈત્ર સુદ-૧૧ (અગીયારસ) ને શુક્રવાર, તા.૧૧/૦૪/૨૦૧૪ નાં શુભ દિવસે જગ્યાનાં બ્રહ્મલીન મહંતશ્રી ૧૦૦૮ શ્રી ચત્રભુજદાસજી મહારાજ (શ્રી ઉપવાસીબાપુ ગુરૂશ્રી રામલખનદાસજીબાપુ) ની આઠમી પુણ્યતિથી ધામધુમથી ઉજવવામાં આવશે. આ દિવસે સવારે ૯.૦૦ કલાકે શ્રી ઉપવાસીબાપુની ચરણપાદુકાની પુજન વિધી થશે. ત્યારબાદ સવારે ૧૦.૦૦ કલાકેથી સાંજના ૪.૦૦ કલાક સુઘી કોલકી ગૃપ દ્વારા કાનગોપીનો કાર્યક્રમ રાખવામાં આવેલ છે. સાથે સવારે ૧૦.૦૦ કલાકેથી ૨.૦૦ કલાક સુધી મહા રક્ક્તદાન કેમ્પનું પણ વિશેષ આયોજન કરેલ છે. તેમજ ગૌશાળાનાં લાભાર્થે રાત્રે ૯.૦૦ કલાકે ભવ્ય લોકડાયરો. સૌરાષ્ટ્રનાં ખ્યાતનામ કલાકારો મથુરભાઈ કણજારીયા, બેબી મિતલ અને બલરાજ ગઢવી. પ્રસાદ સતત ચાલુ રહેશે. તો આ પાવન પ્રસંગે સમસ્ત સેવકગણ તેમજ ધર્મપ્રિય ભાવિક ભક્તોને સહકુંટુંબ મિત્રમંડળ સહિત પધારવા હાર્દિક નિમંત્રણ પાઠવવામાં આવે છે.